Factio socialistica unita Germaniae
Factio Socialistica Unita Germaniae (Theod. Sozialistische Einheitspartei Deutschlands (=SED)) mense Aprili 1946 in zona Germaniae orientali ab Unione Sovietica a sodalibus factionum KPD et SPD condita est.

Historia 
Quod occupatores Sovietici id postulaverant et sodalibus factionis KPD faverunt, multi fautores SPD novam factionem unitam negaverunt, nonnulli etiam in zonas occidentales Germaniae fugerunt. Primi praesides factionis Gulielmus Pieck (adhuc KPD) et Otto Grotewohl (olim SPD) electi sunt. Brevi tempore SED rerum potita est et Re publica Democratica Germanica condita dictaturam unius factionis erexit. Anno 1950 Gualterius Ulbricht secretarius et quasi dux factionis factus est. Anno 1971 ab officio praesidis recessit. Successor Ericus Honecker factus est, qui 18 Octobris 1989 recedere coactus est, cum eversio democratica in parte orientali Germaniae fieret. Egon Krenz successor non plus quam paucos dies praeses erat. Decembri anni 1989 factio dissoluta est et nova Factio Democratici Socialismi condita est.

Nexus externi 
 De factione SED condita in pagina Musei Historici Germanici (lingua Theodisca)

Factiones politicae RDG